Gert Steegmans

Gert Steegmans (født 30. september 1980 i Hasselt, Belgia) er en belgisk, tidligere profesjonell landeveissyklist.

I 2006-sesongen hadde han en viktig rolle som spurtopptrekker for Robbie McEwen, og bidro blant annet til to etappeseire i Tour de France. McEwen uttalte at det var som å ha sitt eget hurtigtog, han måtte bare passe på å gå av på riktig stasjon.

Før 2007-sesongen ble Steegmans hentet til Quick Step-Innergetic for å være spurtopptrekker for Tom Boonen. Fra 2009-sesongen syklet han for Team Katjusja, og ble igjen lagkamerat med Robbie McEwen. Midt på sesongen sa han opp sin kontrakt med Katjusja, og skrev senere under for Team RadioShack.

Den 7. mars 2010 ble han skadet da han ble sugd opp i luften av en virvelvind under Paris-Nice sykkelrittet. Han brakk kragebeinet.

Han annonserte 16. juli 2015 at han la opp med umiddelbar virkning.

 Meritter 
2007
 1.-plass på 2. etappe av Tour de France
2008
 To etappeseire i Paris-Nice
 Etappeseier i Dunkirk 4-dagers
 Siste etappe i Tour de France
 GP Rik Van Steenbergen
2009
 Trofeo Palma de Mallorca
 Etappeseier Vuelta a Andalucia (Ruta del Sol)
2011
 Nokere Koerse

 Referanser 

 Eksterne lenker 



Kategori:Belgiske syklister
Kategori:Personer fra Hasselt
Kategori:Fødsler i 1980
Kategori:Etappevinnere i Tour de France